2016. gada 18. jūlijā Rīkojums Nr. 407

Rīgā (prot. Nr. 36  24. §)

**Par Kuldīgas novada pašvaldības nekustamā īpašuma pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Kuldīgas novada pašvaldības īpašumā esošo nekustamo īpašumu "Mazpūķi–Strēļi" (nekustamā īpašuma kadastra Nr. 6264 004 0274) – zemes vienību (zemes vienības kadastra apzīmējums 6264 004 0196) 0,76 ha platībā un uz tās esošo infrastruktūras objektu – ceļu (būves kadastra apzīmējums 6264 004 0196 001) – Laidu pagastā, Kuldīgas novadā.

2. Zemkopības ministrijai šā rīkojuma 1. punktā minēto nekustamo īpašumu izmantot valsts meža apsaimniekošanas un aizsardzības funkcijas īstenošanai.

3. Zemkopības ministrijai, nostiprinot zemesgrāmatā uz valsts vārda Zemkopības ministrijas personā īpašuma tiesības uz šā rīkojuma 1. punktā minēto nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2. punktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku;

3.3. norādīt, ka Zemkopības ministrija nekustamo īpašumu bez atlīdzības nodod Kuldīgas novada pašvaldībai, ja tas vairs netiek izmantots šā rīkojuma 2. punktā minētās funkcijas īstenošanai.

Ministru prezidents Māris Kučinskis

Zemkopības ministrs Jānis Dūklavs